Kansalaisaloite vanhuusvaltuutetun virasta
Sebastian Tynkkynen ja Sanna Antikainen ovat tehneet kansalaisaloitteen vanhusvaltuutetun viran perustamisesta valvomaan ja parantamaan vanhusten oikeuksia. Vanhuusvaltuutettu olisi lapsiasiavaltuutetun tavoin toiminnassaan itsenäinen ja riippumaton ja hänen tehtävänään olisi yhteistyössä muiden viranomaisten sekä toimialansa järjestöjen ja vastaavien muiden toimijoiden kanssa edistää vanhusten edun ja oikeuksien toteutumista. Aloitteen mukaan vanhusvaltuutetulla tulee olla oikeus saada tietoja viranomaisilta valvontatehtävänsä hoitamiseksi ja konkreettisin aloittein, neuvoin ja ohjein kehittää yhteiskunnallista päätöksentekoa vanhuksia koskevissa asioissa.
Aiheesta on lisää kansalaisaloitteen Facebook-sivuilla sekä Hommaforumin sote-ketjussa.
Kannatusilmoituksia on tullut jo yli 5000 kappaletta! Allekirjoita
Kategoria: Kansalaisaloitteet
Julkaistu: 03.02.2019
Kansalaisaloite kotimaassaan lomailevien pakolaisten turvapaikan mitätöinnistä
Tanja Vahvelainen on tehnyt kansalaisaloitteen kotimaassaan lomailevien pakolaisten turvapaikan mitätöinnistä. Käythän kannattamassa sitä!
Kotimaassa lomaileminen on hyvin yleistä pakolaisilla, vaikka heidän kotimaansahan pitäisi olla muka niin vaarallinen heille, etteivät he voi olla siellä ja jos Refugee Hospitality Club -aktivisteja on uskominen, niin siellä odottaa suorastaan varma kuolema.
Norjan tilastokeskuksen teki kyselytutkimuksen Norjassa vähintään kaksi vuotta asuneista 16-74-vuotiasta humanitaarisista maahanmuuttajista. Somaliasta lähtöisin olevista oli kotimaassaan vieraillut 24 prosenttia, afgaaneista 40 prosenttia ja irakilaisista peräti 71 prosenttia. Reilusti yli puolet näistä vierailuista oli kestoltaan yli neljä viikkoa ja valtaosa kotimaassaan vierailleesta sanoi kyseessä olleen lomamatka. Vastanneista 48 prosentilla oli Norjan kansalaisuus.
Kannatusilmoituksia on tullut jo yli 1400 kappaletta! Allekirjoita
Julkaistu: 19.01.2019
Käsittämätöntä: Kokoomus ja SDP haluavat yhä lisää humanitaarisia maahanmuuttajia!
Kokoomus ja SDP haluavat mm. Oulussa ja Helsingissä nyt paljastuneista järkyttävistä lapsiin kohdistuneista seksuaalirikosten sarjasta huolimatta edelleen vain lisää ja entistäkin suuremmalla vauhdilla samantyyppistä maahanmuuttoa, kuin mikä on nämä seksuaalirikokset, terroristi-iskun ja monet muut ongelmat aiheuttanut. Oheisella videolla SDP:n Antti Rinnettä puheenjohtajana tuuraava Sanna Marin yrittää valehdella, ettei muka olisi halunut lisää humanitaarisia maahanmuuttajia, vaikka vaalikonevastauksissa hän on sanonut aivan muuta. Samoin hiljattain Tarja Halonen vaati vielä lisää maahanmuuttoa perheenyhdistämisten helpottamisen kautta ja yritti uskotella, että tämä muka vähentäisi humanitaaristen maahanmuuttajien tekemää rikollisuutta, vaikka tutkimustiedon mukaan perheenyhdistäminen tosiasiassa heikentää eikä suinkaan paranna kotoutumista (*).
Kokoomuksen Kai Mykkänen yrittää esittää yllättynyttä nyt julkisuuteen paljastuneista seksuaalirikoksista, joista emme ehkä koskaan olisi kuulleetkaan ilman yhden uhrin isän aktiivisuutta, kunnallisvaltuutettu Junes Lokan selvittelyä ja havaintojen julkisuuteen tuomista sekä Seiska-lehteä. Tosiasiassa sisäministerinä Mykkästä on varmasti pidetty ajan tasalla tilanteen kehittymisestä tai sitten hän on ollut todella epäpätevä. Mykkänenhän yritti teeskennellä tietämätöntä myös hiljattain, kun paljastui poliisin hautaavan suuren osan heille tulevista rikosilmoituksista resurssipulan vuoksi, vaikka ex-poliisiylijohtaja Paateron mukaan Mykkäsen on täytynyt saada tieto asiasta hänelle säännöllisesti toimitetuista tilastoista. Vaikka nyt Mykkänen on yrittävinään antaa vaikutelmaa siitä, että hän tomerasti puuttuisi asiaan, niin tosiasiassa kuullut lupaukset ovat todella mitättömiä ja humanitaarisen maahanmuuton rajoittamisen sijaan hän haluaisi sitä vielä lisää entisten päälle suoraan pakolaisleireiltä. Aiemminhan hän on jo vaatinut kymmenkartaistamaan pakolaiskiintiöt (hänen mukaansa laaja EU:n yhteinen turvapaikkapolitiikka tarkoittaisi tätä Suomelle), joita monilla länsimaillakaan, kuten Tanskalla ei edes ole. Tämä Mykkäsen vaatima 10000 hengen vuotuinen pakolaiskiintiö vastaisi efektiivisesti noin 20000-30000 turvapaikanhakijaa joka vuosi eli Mykkäsen mallissa vuoden 2015 - eli pahimman kriisivuoden - humanitaarisen maahanmuuton tulvasta tulisi uusi normaali ja siis joka vuosi toistuva ilmiö.
Keskustan Juha Sipilä on puolestaan Iltalehden jutun mukaan pyrkinyt vähättelemään nyt paljastuneita seksuaalirikoksia vetoamalla siihen, että lapsiuhrien määrä ei ole poikkeuksellinen, kun sen suhteuttaa kaikkiin lapsiin kohdistuviin seksuaalirikoksiin. Sipilän sanoja on puolestaan syytä verrata KRP:n rikosylikomisario Sari Saranin haastatteluun. Hänen arvionsa mukaan esimerkiksi nämä Oulun tapaukset ovat vain jäävuoren huippu ja hän sanoo uskovansa, että Oulun tapaisia seksuaalirikoksia ilmenee lisää. On myös syytä muistaa, että pieni osa tulee ylipäätään poliisin tietoon, tilastot ovat pielessä ja paljon jää selvittämättä. Valtaosa tapauksista jää täysin pimentoon. Ja tietenkin poliisin tietoonkaan tulevista tapauksista vain osa ylipäätään uutisoidaan. Poliiseja on myös vuosia vaadittu salaamaan maahanmuuttajataustaisten rikoksia. Tänään sunnuntaina uutisoitiin siitä, että Helsingissäkin olisi poliisin mukaan ulkomaalaiset syyllistyneet useisiin lapsenraiskauksiin.
Iltalehden toimittaja, Mika Koskinen, toteaa ansiokkaassa ja ehdottomasti lukemisen arvoisessa Näkökulma: Suomi maksaa nyt kallista laskua sinisilmäisyydestään – turvapaikanhakijat ovat kansallinen turvallisuusuhka -jutussaan, että: "Edes Oulun uusimpien tapausten jälkeen harva poliitikko rohkenee puuttua ongelman alkusyihin". Hänen mukaansa myös: "Monien johtavien poliitikkojen lausunnot ovat olleet suorastaan pöyristyttävän käsittämättömiä."
Selvyyden vuoksi tähdennettäköön sitä, että ulkomaalaisista ja maahanmuuttajista vain tekoihin syyllistyneet ovat näistä teoista vastuussa, eikä suuttumusta pidä kohdistaa heihin, jotka eivät ole teoista vastuussa. Vaikka eräissä maahanmuuttajaryhmissä on jopa yli kymmenkertainen yliedustus raiskaustilastoissa, suurin osa maahanmuuttajista ei ole näihin syyllisiä, kuten meitä on auliisti valistettu. Sen sijaan tekojen mahdollistajina hyvin löysää maahanmuuttopolitiikkaa ja massamuuttoa ajaneet poliitikot ovat myös osavastuussa monien näiden rikosten synnystä ja siten vähintäänkin moraalisesti vastuussa. Heidän toimintansa mahdollistamana on tapahtunut suuri ja jatkuvasti kasvava määrä seksuaalirikoksia. Eivätkä he voi vedota tietämättömyyteen, sillä asiasta on varoitettu jo vuosikausia. Halla-aho jopa tuomittiin näkyvästi oikeudessa eräästä varoituksistaan.
*) Eräs syy siihen, että miksi perheenyhdistäminen heikentää, eikä paranna kotoutumista, voi olla se, että monessa perheessa vanhoillisista muslimimaista tulevat vanhemmat eivät hyväksy sitä, että heidän lapsensa länsimaalaistuu liikaa. Liian länsimaalaistuneita lapsia voidaan rangaista väkivaltaisesti, lähettämällä kotimaahan jäähylle tai loppuelämäkseen esimerkiksi pakkoavioliittoon tai heitä voi uhata jopa kunniamurha.
Julkaistu: 13.01.2019
Hommaforumin perinteinen joulupatakeräys avattu.
Alaikäisten tilaisuudessa valtava joukkotappelu Vantaalla.
Hillary Clinton: Euroopan on rajoitettava maahanmuuttoa.
YK:n Global Compact for Migration häivyttää valtioiden rajoja.
Onko hallitsematon avointen rajojen turvapaikkapolitiikka poikkeuksellisen alas pudonneen maanpuolustustahdon taustalla?
Sisäministeri Mykkänen haluaisi estää anonyymiä nettikirjoittelua.
Keltaliivien värimielenosoitus vastustaa kannatusluvuissa ennätysalas romahtaneen Macronin politiikkaa.
Oulussa vangittu jo ainakin 9 maahanmuuttajaa lapsiin kohdistuneista seksuaalirikoksista, KRP:n mukaan tämä on vasta jäävuoren huippu.
Angolalaiskolmikko joukkoraiskasi naisen Espoossa.
19-vuotias syyrialainen raiskasi opettajansa Ruotsissa.
Poliisi saanut jo yhdeksän kiinni Freiburgin joukkoraiskauksesta.
Suomessa on kymmeniä radikalisoituneita vankeja, joista noin kymmenen arvellaan voivan aiheuttaa terroristi-iskun.
Ranskassa pohditaan, pitäisikö ongelmakouluissa olla poliiseja.
Jamal Khashoggin paloittelumurha Saudi-Arabian Turkin konsulaatissa.
Suomalaisten surkea syntyvyys enteilee nälkävuoden 1868 lukuja.
612-kulkue Helsingissä itsenäisyyspäivänä to 6.12.2018.
Muuttoliikkeen tutkijat: Eurooppa pahentaa maahanmuutto-ongelmiaan yrittämällä auttaa Afrikkaa.
Projekti: Akateemiset Kansallismieliset.